nl nl en fr tr tr tr tr tr de pt af tr af af af af af nds af af af af af af nl af af af en en en en
Stap 1: Is jy gereed om op te hou?
Dit is nogal belangrik om nie te veel keer te faal in jou poging om op te hou rook nie. Die knou wat mens se vertroue kry in sulke gevalle is nie goed nie. Daarom moet mens liewers wag met jou poging tot jy seker is dit is werklik wat jy wil doen.
Wees dus geduldig en gee so jouself die beste kans om suksesvol op te hou.
Kom ons maak eers seker of nie-roker status aantreklik genoeg is vir jou op hierdie stadium. Antwoord asseblief die volgende vrae eerlik teenoor jouself:
Vind jy dat baie min van die sigarette wat jy daagliks rook, werklik genotvol is?
Dink jy dat rook sleg is vir jóu spesifiek?
Laat die anti-rook wetgewing jou soms soos 'n melaatse voel?
Vind jy dat jy soms na 'n sigaret reik met die wete dat jy dit nie gaan geniet nie?
Voel jy, jy kan die klomp geld wat jou rookgewoonte jou kos, beter aanwend?
Vind jy soms dat jy 'n sigaret dooddruk voor jy hom heeltemal oprook, omdat jy dit nie geniet nie?
Pla die gehoes waarmee jy soggens opstaan jou?
Raak jy bietjie vinnig kortasem as jy 'n bultjie uitstap?
Geniet jy dit nie meer om te rook nie?
Het jy al gedink dat jy graag sou wou ophou om te rook?
As jy selfversekerd 'Ja' op die meeste van die vrae geantwoord het, is dit 'n goeie tyd om die proses verder te neem.
As jy onseker was of 'Nee' op die meeste vrae geantwoord het, moet jy liewers nog bietjie wag en meer dink oor jou verhouding met sigarette en rook. Jy geniet dit dalk nog om 'n roker te wees - dit sal moeiliker wees om onder sulke omstandighede op te hou.
image by Salvatore Vuono
image by Nutdanai Apikhomboonwaroot
Sign in|Recent Site Activity|Report Abuse|Print Page|Powered By Google Sites